jkorsvik/nowiki_second_scrape_merged huggingface dataset:
Pakistans kvinnelandslag i fotball

Pakistans kvinnelandslag i fotball representerer Pakistan i internasjonal fotball. Laget er svært nytt (per oktober 2010), og har bare en håndfull godkjente landskamper. Laget dukket opp på FIFAs verdensranking for kvinner først i mars 2010.
I motsetning til nabolandet i øst, India, og i nord, Nepal, har ikke Pakistan satset stort på kvinnefotball før i senere tid. Imidlertid har det i løpet av de siste årene vært en markant økning i interesse for fotball blant kvinner i Pakistan. I tillegg til en generel skepsis for at kvinner spiller fotball, har også problemer kommet i og med at fotball ikke på langt nær er den mest populære sporten i Pakistan. 
Den første kvinnefotballkampen i Pakistan ble spilt i september 2004. Deretter ballet det på seg, og i 2005 ble det første pakistanske mesterskapet for kvinner arrangert. Det er blitt stilt spørsmål ved om fotball, i motsetning til tradisjonell mythos, tiltrekker seg spillere fra de rike provinsene, og ikke de fattige. Imidlertid ble Afghanistans kvinnelandslag, om enn høyst uoffisielt, og Iran med på spill i Pakistan, som fikk en slags sentral posisjon som kvinnefotballsentrum.
Pakistans landslag lot likevel vente på seg, og det var først i de ellevte Sørasiatiske føderasjonslekene, som for øvrig var de første som var åpne for kvinner. Ettersom de sørasiatike lagene besto av lag som enten debuterte internasjonalt (i tillegg til Pakistan, Bangladesh og Sri Lanka), eller ikke hadde spilt på en stund (India og Nepal), var det usikkert om hvordan styrkeforholdene lå til rette, om enn India var favoritt.
Pakistan var imidlertid langt fra favoritt, og de tapte sin første kamp, mot India, 0-6. Deretter ble det et knepent tap for Bangladesh, før Pakistan fikk, på sett og vis, sin første seier, da Sri Lanka trakk seg fra kampen dem imellom for heller å rekke et tidlig fly. Kampen ble da satt til 3-0 for Pakistan. Pakistan tapte også sin siste kamp 0-7 mot Nepal. Pakistan fikk dermed med sin seier tredjeplass i gruppen.


== Se også ==
Asiamesterskapet i fotball for kvinner
Fotball for kvinner
Liste over kvinnelandslag i fotball


== Referanser ==
Petermannkjedene

Petermannkjedene er et stort fjellområde i Dronning Maud Land, beliggende sentralt i Wohlthatmassivet i Fimbulheimen. Petermannkjedene består av fjellkjedene Austre Petermannkjeda, Midtre Petermannkjeda, Vestre Petermannkjeda, Søre Petermannkjeda samt Pieckryggen.
Fjellområdet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher, som oppkalte fjellområdet etter den tyske geografen August Petermann (1822–78).


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 9685, 10720, 11151, 14202 og 15924
Beverekorn

Beverekorn er en gnager som er eneste art i sin familie og som hører hjemme i Nord-Amerika fra det sørvestlige Canada til California.
Dyret har korte lemmer. Det har kinntenner som vokser hele livet, noe som ellers ikke er så vanlig hos gnagere. Kroppslengden er ca. 40 centimeter. I tillegg kommer den to centimeter lange halen. Med en gjennomsnittlig vekt på 800 gram er dyret blant de tyngste av gnagerartene.
Beverekornet er nattaktivt. Dyret graver ganger nær elver og i fuktige områder.


== Eksterne lenker ==
(en) Beverekorn i Encyclopedia of Life 
(en) Beverekorn i Global Biodiversity Information Facility 
(en) Beverekorn hos Fossilworks 
(en) Beverekorn hos ITIS 
(en) Beverekorn hos NCBI 
(en) Kategori:Aplodontia rufa – bilder, video eller lyd på Wikimedia Commons 
Aplodontia rufa – detaljert informasjon på Wikispecies
New Firm

New Firm er en betegnelse for de to fotballklubbene Aberdeen og Dundee United fra det nordøstre Skottland og da særlig i betydningen av derbykampene disse to imellom. I tillegg til det geografiske elementet, kommer også at de to klubbene representerer de tredje og det fjerde største byområdene i Skottland.
Navnet henspiller på Glasgow-derbyet Old Firm, og New Film-kampene har vært de nest best besøkte oppgjørene etter Old Film. Begrepet oppsto på 1980-tallet da klubbene i New Firm også rivaliserte med Old Firm-klubbene om det nasjonale mesterskapet.


== Resultater ==
Pr. 3. januar 2013


== Eksterne lenker ==
Soccerbases oversikt over New Firm-oppgjør
BBC-artikkel om New Firm
Beverrotter

Beverrotter eller hutiaer er en familie av gnagere som hører hjemme i Vestindia. Familien omfatter tretten arter, men man vet om en del utdødde arter.
Deres kropp er kraftig med en kort hals og et bredt hode med små øyne og ører. Halens utseende varierer ganske mye mellom artene.
Beverrottene holder til i trær eller klipper.
På grunn av sitt begrensede utbredningsområde er mange arter truet.


== Eksterne lenker ==
(en) beverrotter i Global Biodiversity Information Facility 
(en) beverrotter hos Fossilworks 
(en) beverrotter hos ITIS 
(en) beverrotter hos NCBI 
(en) Kategori:Capromyidae – bilder, video eller lyd på Wikimedia Commons 
(en) Capromyidae – galleri av bilder, video eller lyd på Wikimedia Commons 
Capromyidae – detaljert informasjon på Wikispecies
Tob

Tob (hebraisk for «God»/«Godhet») er et sted i oldtidens Israel som er nevnt fem ganger i den hebraiske Bibelen (det gamle testamente). Det var et distrikt øst for Jordanelven, rundt 20 km sørøst for Genesaretsjøen  hvor den bibelske fortellingen sier at Jefta flyktet til fra sine brødre i Gilead.Dets nøyaktige lokalisering er ikke kjent, men i henhold til Andre Samuelsbok  lå det ved den nordlige grensen av Perea (gresk Περαία, «landet bortenfor»), mellom Syria og landet Ammon i distriktet hvor det moderne navnet er Taiyibeh, sørøst for Genesaretsjøen. I Tob samlet Jefta en del menn inntil hans brødre ønsket ham tilbake for å få hjelp til å bekjempe ammonittene.Tob er trolig også identisk med Isjtob som omtalt i Andre Samuelsbok 10. Isjtob kan simpelthen bety «Tobs menn» og teksten skal derfor sannsynligvis oversettes med «mennene fra Tob» snarere enn «Isjtob».Tob er også referert til Amarnabrevene, en gang rundt 1350 f.Kr. Det er omtrent 382 brev totalt, EA 1 til EA 382, og det er kun en hentydning til byen, ordet TuBu, og her er lederen for byen Tubu kun referert til som «mannen» av byen. Denne mannen kan ha vært en lokal leder, høvding for sin stamme, by eller region. Brevet EA 205 er fra «mannen i TuBu», og er et av 6 brev som er fra samme skriver.


== Referanser ==
Principal–agent-teori

Principal–agent-teori prøver å identifisere og forklare problemer som kan oppstå mellom to, eller flere parter, når det skal gjøres en transaksjon imellom dem. Et eksempel kan være forholdet mellom arbeidsgiver og arbeidstaker, men principal–agent-teorien er relevant for en hel del ulike typer transaksjoner.
I grunnleggende mikroøkonomisk teori tas det ofte for gitt at aktørene innenfor økonomien vil klare å optimalisere sin produksjon gitt de eksterne forholdene som råder, men det sies lite om hvordan de lykkes i å allokere ressursene innad i firmaet slik at profitten maksimeres. Det er blant annet når en bryter med den ovenfornevnte forenklingen og åpner denne «sorte boksen» (firmaet) at en ser eksempler på hvordan principal–agent-problemer kan oppstå. 
Hovedingrediensene i teorien er motstridende objektiver, eller mål, og privat informasjon. Dette bygger på paradigmet om at alle aktørene innenfor økonomien handler ut ifra egeninteresser og ønsker å fremme sin egen vinning, iallfall til en viss grad. Det er klart at sosial atferd blir mer kompleks ettersom relasjoner bygges, det være seg innenfor familie, i små bedrifter eller i andre sammenhenger.
Et eksempel kan være en arbeidsgiver (principalen) som delegerer en oppgave til en arbeidstaker (agenten) hvorpå arbeidstakeren sitter med informasjon som arbeidsgiveren ikke har. Dette kan være informasjon om hvordan agenten akter å utføre oppgaven eller om kostnaden agenten har i forbindelse med arbeidet. Dette kan resultere i moralsk risiko (moral hazard) og uheldig utvalg som bidrar til økte kostnader for principalen. Det er i principalens interesse å eliminere slike agentkostnader. Derfor oppstår det gjerne en kontraktssituasjon der målet er å redusere den asymmetriske informasjonen mellom partene. Utformingen av disse kontraktene er ikke trivielt og matematikk spiller en viktig rolle i slik kontraktsoptimalisering. Det finnes, innenfor mikroøkonomien, en stor litteratur om kontraktsteori.


== Full informasjon ==
Den enkleste modellen for kontraktsutforming er når begge parter kan obsevere hverandre fullt ut, og at det derfor ikke finnes privat informasjon. I eksempelet ovenfor vil det si at arbeidsgiveren vet hvilken innsats arbeidsgiveren vil gi til hvilken minimumskostnad. Derfor vil principalen tilby en arbeidskontrakt hvor agenten får tilstrekkelig betalt for en gitt ytelse. Denne kombinasjonen mellom betaling og ytelse gir agenten akkurat den nytten som er nødvendig for at han\hun skal takke ja til arbeidskontrakten, kjent som participation constraint. Denne kontrakten er utformet slik at den maksimerer arbeidsgiverens nytte.


== Litteratur ==
The Theory of Incentives: The Principal-agent Model (Jean-Jacques Laffont and David Martimort, 2002)
Contract Theory (Patrick Bolton and Mathias Dewatripont, 2005)
The Economic Theory of Agency: The Principals Problem (Stephen A. Ross, 1973, American Economic review, 63, 134-139)
Agency Theory: An Assessment and Review (Kathleen M. Eisenhardt,The Academy of Management ReviewVol. 14, No. 1 (Jan., 1989), pp. 57-74)
Anučinbreen

Anučinbreen er en isbre i Fimbulheimen i Dronning Maud Land. Den er åtte kilometer lang og munner ut i Nedresjøen i den nordre delen av Gruberfjella.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske geografen Dimitri N. Anuchin (1843–1923) av en sovjetisk ekspedisjon som gjennomførte kartlegging av breen i 1960–61.


== Kilder ==
Anuchin Glacier SCAR Composite Gazetteer of Antarctica (USA). Katalognr. 430Anučinbreen Stadnamn i norske polarområde, Norsk polarinstitutt
Johan Palle Bjelland Thu

Johan Palle Bjelland Thu (født 17. januar 1922 i Bihar i India, død 15. juni 2011) var kjent som motstandsmann under andre verdenskrig. I 1944 og fram til freden var han radiooperatør for senderen Avocet i Milorgdistrikt D19.  Han er bestefar til den norske skuespilleren Gaute Oliver Thu Tesli


== Referanser ==
Nytt i Ukas forlag

Nytt i Ukas forlag holder til i Ålesund og gir hovedsakelig ut bøker av lokalhistorisk og -kulturell interesse. Forlaget er eid av Media Vest AS. Per oktober 2010 har Nytt i Ukas forlag gitt ut 15 titler, deriblant:

Giske kyrkje (av Elias Giske)
Jonas Peson maleren (av Harald Grytten)
Luftkrigen på Sunnmøre (av Jan Olav Flatmark, assistert av Harald Grytten og bildekunstner Terje Olsen
Det kjærlige blikket – fem sunnmørsmalere (av Harald Grytten)
Fredsbarn (av Gro Røsth)
Fugl Føniks – Ålesund opp av aska (Bind 3 i bybranntrilogien av Harald Grytten)
Ålesund brenner – Byen under ild og aske (Bind 2 i bybranntrilogien av Harald Grytten)
Viltre gutt – Byen som brente (Bind 1 i bybranntrilogien av Harald Grytten)
Bybranntrilogien samlet: Viltre gutt, Ålesund brenner, Fugl Føniks, samt hefte med tegninger. (Av Harald Grytten)
Tre malere i by og bygd (av Harald Grytten)
Et regiment i krig og fred – IR 11, 1911-1995 (av Hans Olav Brevig)
Da freden kom til Ålesund (av Jan Olav Flatmark og Harald Grytten)
Ålesund og ålesunderne i sol og regn – sett fra krakken min (av Harald Grytten)


== Eksterne lenker ==
 Nytt i Uka
 Nytt i Ukas forlag
Marie Ljalková

Marie Ljalková-Lastovecká (født 3. desember 1920 i Horodenka i Polen, død 7. november 2011 i Brno  i Tsjekkia) var en volhyniatsjekkisk skarpskytter som var med i den sovjetiske hæren under den andre verdenskrig. Hun mistet begge sine foreldre i en alder av tolv år, etterpå bodde hun sammen med sin tante i Stanisławow (i dag Ivano-Frankivs'k i Ukraina). Hun møtte sin første ektemann, Michal Ljalko, mens hun bodde der.
Etter det nasjonalsosialistiske Tysklands angrep på Sovjetunionen den 22. juni 1941, sluttet Ljalková seg som frivillig til den første tsjekkoslovakiske uavhengige bataljonen som i mars 1942, da var hun 21 år gammel, og hun ble uteksaminert derfra etter et kurs på 3 måneder ved en skole i Buzuluk som utdannet skarpskyttere.
Hennes aller første kampopplevelse kom under den tre dager lange slaget ved Sokolovo (mellom 8. og 11. mars 1943) da hun ble kreditert for å ha drept minst syv tyske soldater. Hun ble senere en skarpskytter-instruktør ved forskjellige tsjekkoslovakiske og sovjetiske infanteri-bataljoner, og hun tjenestegjorde på et tidspunkt som ambulansesjåfør. Hun ble kreditert med minst 30 bekreftet drap av tyske soldater og offiserer under hele den andre verdenskrigen, og hun fikk derfor anerkjennelse med den sovjetiske medaljen den Røde stjernes orden og i tillegg ble hun tildelt det tsjekkoslovakiske Krigskorset.
Etter at krigen var over studerte hun medisin, og hun jobbet som militær lege i Olomouc og i det sentral-militære sykehuset i Praha. Etter at hun ble forflyttet til Brno sykehuset, møtte hun sin andre ektemann, Václav Lastovecký. Hun nådde til slutt graden oberst, som det ikke fantes særlig mange av i Tsjekkoslovakia på denne tiden. Men på grunn av diverse helseproblemer måtte hun forlate det militære liv, og hun fikk seg arbeid som turist-guide for russisk-talende turister. Den 28. oktober 2010 ble hun tildelt Den hvite løves orden, andre klasse.


== Referanser ==
Helmut Wirnsberger

Helmut Wirnsberger (født i Steyr i Østerrike) var en østerriksk skarpskytter stasjonert i den tredje bergdivisjon på østfronten under den andre verdenskrig, og han ble kreditert med 64 bekreftede «drap» på sovjetiske soldater og offiserer.Wirnsberger ble stasjonert på Østfronten i september 1942, og kjempet både med våpenet K-98 og en Gewehr 43, etter å ha gjort ferdig sin trening som skarpskytter ved Seetaleralpe. Etter å ha blitt såret i kamp mot sovjetiske soldater, ble Wirnsberger omplassert til å undervise under forskjellige kurs som var en del av skarpskytter-utdanningen til alle fremtidige tyske skarpskyttere.


== Referanser ==
Asimutbreen

Asimutbreen er en liten, bratt isbre i Fimbulheimen i Dronning Maud Land. Den ligger mellom Solhøgdene og Skuggekammen i østre del av Gruberfjella og munner ut i Vangengejmbreen.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 567
Asimutbreen Stadnamn i norske polarområde, Norsk polarinstitutt
Estadio Benito Villamarín

Estadio Benito Villamarín er et fotballstadion i Sevilla, Spania hvor Real Betis spiller sine hjemmekamper.
Stadion ble for første gang åpnet i 1929, da det gikk under navnet Estadio de la exposición, selv om den senere ble forandret til Estadio Heliópolis, ettersom Heliópolis er området i Sevilla hvor stadion ligger. Slik ble det hetende helt til 1982 da man utvidet stadion med tanke på Spania-VM i 1982. 
Det nye stadion fikk navnet Benito Villamarín etter presidenten i klubben mellom 1961-66.
Slik ble den hetende frem til i dag, bortsett fra et lite opphold mellom 2000-2010 da daværende president Manuel Ruiz de Lopera forandret stadionnavnet til hans eget. 
Etter hans avsettelse i juli 2010, ble det igjen hetende Benito Villamarín etter en avstemning fra øvrige Betis-supportere hvor Heliópolis og Ciudad del Betis (Betis-byen) var de andre kandidatene.
Banen er 107 meter lang, 64 meter bred og har 60.000 sitteplasser.


== Eksterne lenker ==
Offisielt nettsted 
(en) Estadio Benito Villamarín – kategori av bilder, video eller lyd på Commons
Qinshen passasjerjernbane

Qinshen passasjerjernbane (forenklet kinesisk: 秦沈客运专线, pinyin: Qínshěn Kèyùn Zhuānxiàn) er en høyhastighets passasjerjernbanelinje i Folkerepublikken Kina, mellom Qinhuangdao og Shenyang, en strekning på 405 km. Den ble åpnet for trafikk i 2003.Den er en elektrifisert tospors jernbane beregnet på en topphastighet på 205 km/t da den ble åpnet. Senere er den blitt oppgradert til 250 km/t (i 2007) og skal nå (2010) utbedres til å ta hastigheter opp til 300 km/t. 


== Referanser ==
Zhengguokanalen

Zhengguokanalen, Zhengguoqu eller Chengkuokanalen (forenklet kinesisk: 郑国渠, tradisjonell kinesisk: 鄭國渠, pinyin: Zhèng Guó Qú) er en stor kanal i provinsen Shaanxi i Kina. Den er en irrigasjonskanal for Guanzhongsletten, nord for storbyen Xi'an. Kanalen løper mellom elvene Jing og Luo, nordlige sideelver til elven Wei. 
Kanalen var opprinnelig planlagt av kongen av Han og rettet mot kongen av Qin; man ville berøve Qin-riket vannressurser. Arbeidet var ferdig i 246 f.Kr. Men Qin nedkjempet Han, og utbedret så kanalen, som i store stykker også allerede var forstoppet av sedimenter. Dermed ble store nye områder under Qins kontroll fruktbart jordbruksland, slik at kanalen heller forøket Qins velde og mulighet til å holde seg med store troppestyrker.  
Kanalen har stadig måttet utbedres. Et tidlig større forbedringsprosjekt var ledet av Bai Gong i 95 f.Kr. Etterhvert måtte ytterligere nye kurser stikkes. 
Kanalen ble i 1996 på Folkerepublikken Kinas liste over kulturminner.
Fri – En samling

Fri – En samling er et samlealbum med Kikki Danielsson, utgitt i 2006.


== Sporliste ==
«Fri»
«Bra vibrationer»
«När vi rör varann»
«God morgon»
«Dag efter dag»
«Lämna mig inte»
«Lost in France»
«Comment ça va»
«I mitt hem»
«Papaya Coconut»
«Talking in Your Sleep»
«Amazing Grace»
«Mycke' mycke' mer»
«Hem till norden»
«Miss Decibel»
«U.S. of America»
«Cowboy Yodel Song»
«My Broken Souvenirs»
«Stand by Your Man»
«Que sera sera»
«Mitt innersta rum»
«Rör vid mej»
Lavkarbokosthold

Lavkarbokosthold innebærer at andelen karbohydrater i kosten reduseres til fordel for økt inntak av proteiner og/eller fett. Lavkarbokosthold anvendes for vektnedgang eller vektstabilisering. I Norge anser man lavkarbo som et kosthold der inntaket av karbohydrater er redusert til et inntak tilnærmet null til og med 150 g per dag.
Der hvor inntaket er så lavt at ketose oppstår så snakker man om ketogene dietter, som er en av mange retninger innen lavkarbo. Foruten vektkontroll brukes lavkarbokosthold også medisinsk i behandling av pasienter med epilepsi og diabetes, til tross for at anvendelsen er omdiskutert. Økt risiko for hjerteinnfarkt har ofte vært et tema. Lavkarbo vil for de fleste gi en rask vektreduksjon, men en lavkarbodiett krever inntak av mer fett. Ernæringsfysiologisk er det problematisk med lavkarbodiett for hjerte og nyrer over tid. Lite sukker og mer fett i maten er mer effektivt enn lavfett-kost for å gå ned i vekt på kort sikt.


== Lavkarbokostholdets sammensetning ==
De ulike regimene innen lavkarbo har ulike tilnærminger til kostholdet, men de har mange fellestrekk. Noen av kostholdretningene innledes med en periode med ekstra lavt karbohydratinntak. Et eksempel er Atkins-dietten der den første perioden varer i to uker og der man ikke skal innta mer enn 20 g karbohydrater per dag. (Denne perioden skal ifølge Atkins kun benyttes av sterkt overvektige.) Deretter skal man gradvis øke karbohydratinntaket. Hvor mange karbohydrater man til slutt spiser varierer, men det kan dreie seg om 50–120 g karbohydrater per dag. Istedenfor karbohydrater spiser man matvarer som inneholder proteiner og fett. Siden det stort sett er enighet om proteininntaket blant de fleste i ernæringsmiljøene, er det fettinntaket som økes på lavkarbo. Karbohydratene erstattes av fett, og det er først og fremst de karbohydratene som gir rask blodsukkerstigning som tas vekk: stivelse, sukker, enkelte rotgrønnsaker, søte frukter, osv.
En ting som skiller de ulike kostholdsretningene fra hverandre er hva slags mat som blir anbefalt istedenfor høykarbomatvarene/-ingrediensene. Atkins anbefaler en blanding av proteiner og mettet, enumettet og flerumettet fett, der 25–30 % av energiinnholdet kommer fra protein og ca. 20 % av energiinnholdet kommer fra mettet fett. Montignackdietten spesifiserer ikke eksakt hvor stor del av næringsinntaket som skal komme fra karbohydrater, fett og proteiner, men legger vekt på at man skal spise en lav andel karbohydrater og at de skal ha en lav glykemisk indeks (GI) og ser også at man ikke inntar mettet fett.
LCHF (Low Carb High Fat) er, som lavkarbo, et samlebegrep på ulike varianter av karboreduserte kosthold og det begrepet som oftest brukes utenlands. I begrepet ligger å unngå ris, poteter og pasta, alle matvarer med høyt innhold av karbohydrater og proteiner.


== Referanser ==
Kikkis 15 bästa låtar

Kikkis 15 bästa låtar er en samleplate med Kikki Danielsson, utgitt i 1984.


== Sporliste ==
«Gubben i lådan»
«Stand by Your Man»
«All Alone Am I»
«Sången skall klinga»
«Que sera, sera»
«My Broken Souvenirs»
«Some Old California Memory»
«Ensamma dagar»
«Storms Never Last» med Hasse Andersson
«Ljuset i din natt»
«Just Like a Woman»
«Talking in Your Sleep»
«Fais deaux deaux»
«Amazing Grace»
«Letter Sweater»


== Eksterne lenker ==
(en) Kikkis 15 bästa låtar på Discogs
Vad livet har att ge

Vad livet har att ge er et musikkalbum med Kikki Danielsson og Roosarna, utgitt i 2005.


== Sporliste ==
«Vad livet har att ge»
«Du ska veta»
«Är du min älskling än?»
«Om det är mig du vill ha»
«Du är solen i mitt liv»
«Aj, aj, aj»
«En ros i solsken»
«Kärlekens hus»
«Sången från bergen»
«Vart tog din kärlek vägen, Marie?»
«Kärlekens vindar»
«För oss två»
«Kikki Medley»
Barkovbreen

Barkovbreen er en isbre i Fimbulheimen i Dronning Maud Land. Den er åtte kilometer lang og ligger mellom Dallmannfjellet og Småskeidrista i østre del av Orvinfjella.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske geografen Aleksander S. Barkov (1873–1953) av en sovjetisk ekspedisjon som gjennomførte kartlegging av breen i 1960–61.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 904
Barkovbreen Stadnamn i norske polarområde, Norsk polarinstitutt
Bedraget

«Bedraget» er et skillingstrykk. Alf Prøysen presenterte den i sin visespalte i «Magasinet for alle» i 1956. Visa er spredt i muntlig overlevering, og i en rekke handskrevne visebøker. I noen avskrifter oppgis det at en er skrevet av «den kjente visesanger Ola Mo fra Toten».


== Teksten ==


== Kilder ==
De gamle visene 2 med Alf Prøysen, Forlaget For Alle, Oslo 1973
Livet är nu

Livet är nu er et musikkalbum med Kikki Danielsson og Roosarna, utgitt i 1988.


== Sporliste ==
«Santo Domingo»
«Livet är nu»
«Din natt»
«En man med många drömmar»
«Guld & diamanter»
«Jag har hittat hem»
«Du och jag»
«Kärlekens spion»
«Jag är fri»
«11 23 22 2, 54»
«Jag ser dej varje dag»
«Kärleken är min»